Keit ha ma chomas Yann Endor repuet e ti Mari e Nazared, edo ivez eno ur paotrig emzivad dastumet gant Jezuz, anvet Margziam, a vo advabet da choude gant Pêr ha Porphyra e wreg. Kelennet e voe gant Yann Endor e ti Mari ha roet e voe dezhañ un eilskrid eus kement en devoa skrivet war pezh a brezege Jezuz, ha paz eas en harlu da Antiokeia, e voe Margziam an hini a gemeras an notennoù de dro, eilet gant Simon ar Zelot, pa oa ezvezant. Anv ez eus ivez eus eilskridoù da gas ar wech-mañ da Antiokeia. Evel-se e weler neo ket diziazez goulakadennoù Claude Tresmontant. Notennoù en hebraeg a zo bet kemeret war an tomm, eus komzoù Jezuz. Diarvar eo ez eo bet korvoet an notennoù prizius-se da choude gant ar pevar avielour evit sevel o skridoù. Jezuz E-unan a zispleg da Varia Valtorta ez eo bet skrivet Aviel Mazhev 15 bloaz goude an darvoudoù hag ar re all diwezhatochik ; mat eo urzh an Avieloù, met neo ket peurvat hervez red an amzer. Unan en ur sellout pizh a verz an dra-se, eme Jezuz dezhi.